Oor Ons | Kabouterland
Ontstaan van Kabouterland
Psalm 121:1 en 2 Ek slaan my oë op na die berge: waar sal my hulp vandaan kom? My hulp is van die HERE wat hemel en aarde gemaak het.
Kabouterland het ‘n nederige ontstaan gehad in 1990 in ons woonhuis in die Boord. Ek het twee seuns van onderskeidelik drie jaar en nege maande gehad. Ek wou graag terugkeer na die arbeidsmark, maar was geskok oor die versorging wat daar beskikbaar was vir babas en kleuters.
Ek het besluit om tuis te bly en het nog ses kindertjies begin versorg. Die skooltjie het binne drie jaar gegroei tot ‘n totaal van 70 kinders met 10 personeellede. Die hele huis is later benut.
Gedurende hierdie tyd het ek ‘n droom gehad dat ek ‘n opdrag kry om ‘n skool te bou. Ek het die erf duidelik in my droom gesien en dit die volgende dag gaan soek. Paradyskloof was toe onder ontwikkeling en hier was ‘n Trek Garage wat ek ook in my droom gesien het, met die oop erf wat aan die garage behoort het. Nadat ek vir vyf jaar gepoog het om die grond in die hande te kry, het ek uiteindelik gedurende 1996 die erf by Engen gekoop, dit gehersoneer en die skool gebou. Natuurlik moes ek ‘n reusagtige verband neem, wat my op my knieë gehou het. Gedurende 1997 het ons die nuwe skool betrek en vinnig gegroei tot ons maksimum kapasiteit voorskoolse kabouters. In totaal het ons tans 40 personeellede.
Die personeel en kabouters is as volg versprei:
Twee baba-klasse van 8 elk met drie personeellede in elke groep en een eksta helper – Vlindertjies en Vissies.
Een ‘kruiper’-klas van 12 met drie personeellede – Skilpadjies.
Een klas vir 18 tot 24 maande met 16 kabouters en drie personeellede – Beertjies.
Een twee-jarige klasse met 20 kabouters en 3 personeellede – Eendjies
Twee twee- tot drie-jarige klasse met 22 kinders en drie personeellede elke – Paddas en Pikkewyne.
Die drie- tot vierjarige klassies bestaan uit 24 kabouters elk met een onderwyseres en een assistent elk, met een ekstra assistent wie wissel tussen die twee klasse – Bytjies en Hasies.
Die twee vyfjarige klas bestaan uit 24 kabouters met een onderwyseres en twee assistente – Muise.
Ons het een Engelse klas met 26 3 tot 5- jariges met een Engelse Onderwyseres en twee assistente – Ladybirds.
Die 45 nasorg-kinders word versorg deur een onderwyseresse en twee assistente en ‘n voltydse busbestuurder.
Die kantoor word beman met ‘n bestuurder en ‘n onderbestuurder.
Ons het ‘n voltydse kok in die kombuis en ‘n twee terreinbestuurder met ‘n ekstra hulp wie die speelgrond onderhou.
Kim Wiese – Bestuurder
Kim was born in Windhoek and matriculated in Hermanus. Kim finished Educare at Boland kollege in 2000 and immediately started at Kabouterland with an English group. She is married and has two beautiful little girls.
Kim is not afraid to speak her mind. She is a lot of fun to have around. She thinks she has a terrible fetish for shoes and perfume, but they have now come second to shopping for her family.
“Experience the best that this day can offer to aim your feelings in a positive and empowering direction”
Anneke le Grange – Assistent Bestuurder
Anneke le Grange het groot geword in Franschoek. Sy het B.Ed Grondslagfase studeer in Wellington en vir 2 jaar in Engeland skool gehou. Gedurende 2007 het Anneke by Kabouterland aangesluit waar sy vir nege jaar onderwyseres van ons 5-jarige klas was. Na ‘n kort onderbreking gedurende 2016 is Anneke weer terug by ons waar sy die leisels saam met Kim oorgeneem het in die kantoor.
Anneke is getroud en het twee pragtige dogtertjies. Sy is mal oor mooi “goetertjies” en kan maklik omgekoop word met ‘n mooi bos blomme.
Christa Mong – Kok
Reon Smith – Terreinbestuurder Heiny Arrison
Fotos van skool, terrein en bussies
Designed & Hosted by NetPosition.